MUSBIEH IL-LEJL Ix-xemx thenni dinja sħiħa, B'dawlha taħkem il-ħolqien, Għalkemm kbira, għalkemm sbejħa, Ma tarax li nara jien. Fid-djar kbar tal-għonja tidħol, Tara l-ħajr fuq ħafna wċuh, Tbus ħaddejn imwarrda w ħielwa, Tbus f'waqt wieħed mitt elf ruħ. Hi li tħaddan wiċċ il-baħar Meta l-mewġ jimla w jifrigħ; Ħajja tnissel fuq il-ħdura, Fuq il-ward tal-ġonna sbieħ. U f'xi sptar fejn nies marida, Imxennqin, jitolbu s-serħi, Taf iż-żiegħel, tnessi n-niket, Tiftaħ għajn ta' riżq u ferħ. 'Ma b'daqshekk, bil-ġmiel ta' ġmielha, Ma tarax li nara jien: Ngħix ġo ħofra f'saltna mdallma, Dlam mad-dwar, dlam kullimkien. U minn hemm b'għajn ċkejkna ngħasses Żewġt iqlub fl-art mimdudin : Rajthom f'ġenn qegħdin jitbewsu, Rajthom f'seħer imgħannqin, U minn fommhom smajt il-kelma Fil-baħħ kbir imriegħda ddub, Min qatt jista' l-ġibda jfisser, Gibda u rabta f'dawk il-qlub7 Kbira w sbejħa x-xemx. B'dijitha 'Timla l-wisa' tal-ħolqien, 'Ma fis-skiet ta' filgħaxija, Fl-ogħla saltna tal-ħolqien, Waħdi ngħarrex fejn żewġ żgħażagħ Ħalfu għaqda mingħajr tmiem; Qalbi nixgħel fid-dlam qabri, Waħdi ngħix f'saltna ta' sliem.